KOORDINATORI PËR TË DREJTËN E INFORMIMIT

Në përgjigje të emaili-it tuaj të datës 30.11.2022 dhe regjistruar me nr. 25 datë 31.11.2022 në Regjistrin e Kërkesave dhe Përgjigjeve ju informojmë si më poshtë:

*Pyetja 1:*

*A i plotëson Aeroporti i Kukësit sigurinë e operimeve në dimër?*

Kushtet e sigurisë në operim janë të njëjta si në dimër ashtu dhe në verë. Ky aeroport është certifikuar nga Autoriteti i Aviacionit Civil dhe njëkohësisht çdo operator që vendos të operojë në këtë apo atë aeroport bën një auditim të vetin. Linjat ajrore Helvetic Airawys, Air Albania dhe Wizzair janë operatorët ajrorë në këtë aeroport dhe fakti që ata operojnë pas vlerësimit të vet të sigurisë në operim (*safety*) i jep përgjigje pohuese kësaj pyetje. Në aviacion është shumë e rëndësishme që të dhënat të jenë të publikuara. Ju lutem referojuni AIP Albania (<https://albcontrol.al/al/aip/>)

*Pyetja 2:*

*A ka ky aeroport probleme të sigurisë në lidhje me motin (erë, mjegull)?*

Nuk ka lidhje midis sigurisë në operim (*safety*) të aeroportit dhe kushteve të motit. Nëse do t’i referoheni faqes së Eurocontrol (<https://www.eurocontrol.int/search>) do të shikoni se faktorët e motit kanë impakt në mbi 18% të vonesave dhe anulimeve të fluturimeve në të gjithë rrjetin Europian të trafikut ajror. Kushtet e motit janë një faktorë i jashtëm që ndikon në operimet e Aeroporteve, për shkak se siguria në operim (*safety*) është e panegociueshme dhe duke mos pasur kontroll mbi motin gjenerohen vonesat apo dhe anulimet e fluturimeve.

Pyetja 3.

*Nëse ka probleme na e bëni me dije?*

Sikurse u sqarua më sipër njerëzit nuk kanë kontroll mbi motin, por kjo nuk duhet t’na lejojë të kompromentojmë sigurinë  në operim (*safety*).

Faleminderit,